Problematickým bodom tohto porovnania je najmä ľudská možnosť posúdiť, či je povrch skutočne riadne povysávaný, či je potrebné prejsť cez povrch ešte raz alebo je potrebné použiť aj iné prostriedky. Robotické vysávače však doposiaľ nie sú navrhnuté takým spôsobom, aby plne nahradili ľudskú prácu, preto je ručné vysávanie a upratovanie nenahraditeľné a potrebné, napriek využívaniu robotického vysávača. Tu však samozrejme platí, že čím vyspelejší robotický vysávač je, tým kvalitnejšie povysáva a vyčistí plochy – na trhu sa nachádzajú vysávače, ktoré vďaka akustickým a iným senzorom dokážu rozoznať výrazné nečistoty a na takéto miesta sa obzvlášť zamerajú. Druhým problematickým bodom v tomto porovnaní je práve sací výkon. Teoreticky je sací výkon v prípade robotických vysávačov menej podstatný, nakoľko si nevyžaduje dostatočný ťah, aby vtiahol nečistoty a prach cez hadicu, napriek tomu je výkon potrebný na dôkladné povysávanie. Nekvalitný robotický vysávač neschopný mapovania prostredia so slabým sacím výkonom nielenže nepokryje všetky kúty miestnosti, tie ktoré pokryje nemusí povysávať adekvátne. Napriek tomu aj lacný robotický vysávač vám vďaka pravidelnej práci pomôže v skracovaní dĺžky ale aj v zjednodušení vysávania.